બિલ્ડર ડી. એસ. કુલકર્ણીએ રોકાણકારોના ૫૦ કરોડ રૂપિયા ભરવા માટે છેલ્લી તક આપવા છતાં એમણે કોર્ટમાં રકમ જમા ન કરતા હાઈકોર્ટે નારાજગી વ્યક્ત કરી હતી. સોમવારે હાઇકોર્ટમાં સુનાવણી થઈ હતી. ત્યાર બાદ ડીએસકે રાષ્ટ્રવાદી કોંગ્રેસના નેતાને મળવા ગયા હોવાનું જાણવા મળ્યું હતું. મંગળવારે સવારે ડીએસકે અજિત પવારને મળ્યા હતા. ધનંજય મુંડેના ઘરે જઈ ડીએસકે અજિત પવારને મળ્યા હોવાનું જાણવા મળ્યું હતું.